CELEX: 42014X0329(01)
Language: sk
Date: 2014-03-29 00:00:00
Title: Predpis Európskej hospodárskej komisie Organizácie Spojených národov (EHK OSN) č. 50 – Jednotné ustanovenia o typovom schvaľovaní predných obrysových svietidiel, zadných obrysových svietidiel, brzdových svietidiel, smerových svietidiel a zariadení na osvetlenie zadnej tabuľky s evidenčným číslom pre vozidlá kategórie L

29.3.2014   
            
            
               SK
            
            
               Úradný vestník Európskej únie
            
            
               L 97/1
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html.
   Predpis Európskej hospodárskej komisie Organizácie Spojených národov (EHK OSN) č. 50 – Jednotné ustanovenia o typovom schvaľovaní predných obrysových svietidiel, zadných obrysových svietidiel, brzdových svietidiel, smerových svietidiel a zariadení na osvetlenie zadnej tabuľky s evidenčným číslom pre vozidlá kategórie L
   Obsahuje celý platný text vrátane:
   doplnku 16 k pôvodnej verzii predpisu – dátum nadobudnutia platnosti: 15. júla 2013
   OBSAH
   PREDPIS
   
               1.
            
            Rozsah platnosti
            
         
               2.
            
            Definície
            
         
               3.
            
            Žiadosť o schválenie
            
         
               4.
            
            Označenia
            
         
               5.
            
            Schválenie
            
         
               6.
            
            Všeobecné špecifikácie
            
         
               7.
            
            Svietivosť vyžarovaného svetla
            
         
               8.
            
            Skúšobný postup
            
         
               9.
            
            Farba vyžarovaného svetla
            
         
               10.
            
            Zhoda výroby
            
         
               11.
            
            Sankcie za nezhodu výroby
            
         
               12.
            
            Definitívne zastavenie výroby
            
         
               13.
            
            Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov
            
         
               14.
            
            Prechodné ustanovenia
            
         PRÍLOHY
   
               Príloha 1:
            
            Minimálne horizontálne (h) a minimálne vertikálne (v) uhly priestorového rozloženia svetla
            
         
               Príloha 2:
            
            Oznámenie o schválení (alebo jeho zamietnutí či odňatí, prípadne o definitívnom zastavení výroby) typu zariadenia podľa predpisu č. 50
            
         
               Príloha 3:
            
            Príklady usporiadania schvaľovacích značiek
            
         
               Príloha 4:
            
            Fotometrické merania
            
         
               Príloha 5:
            
            Fotometrické merania zariadenia na osvetlenie zadnej tabuľky s evidenčným číslom
            
         1.   ROZSAH PLATNOSTI
   Tento predpis sa vzťahuje na predné obrysové svietidlá, zadné obrysové svietidlá, brzdové svietidlá, smerové svietidlá a zariadenia na osvetlenie zadnej tabuľky s evidenčným číslom pre vozidlá kategórie L (1).
   2.   DEFINÍCIE
   
            
               2.1.
            
            
               Definície pojmov:
               Pre tento predpis platia definície uvedené v predpise č. 53 alebo 74 a sériách zmien platných v čase podania žiadosti o typové schválenie.
            
         
            
               2.2.
            
            
               „Predné obrysové svietidlá, zadné obrysové svietidlá, brzdové svietidlá, smerové svietidlá a zariadenia na osvetlenie zadnej tabuľky s evidenčným číslom“ sú svietidlá, ktoré sa v každej z uvedených kategórií líšia z tak podstatných hľadísk, ako sú:
               
                           a)
                        
                        
                           obchodný názov alebo značka,
                        
                     
                           b)
                        
                        
                           charakteristiky optického systému (úrovne svietivosti, uhly rozloženia svetla, kategória zdroja svetla, modul zdroja svetla atď.);
                        
                     Zmena farby zdroja svetla alebo farby akéhokoľvek filtra nepredstavuje zmenu typu.
            
         
            
               2.3.
            
            
               Definície farby vyžarovaného svetla uvedené v predpise č. 48 a jeho sériách zmien platných v čase podania žiadosti o typové schválenie platia aj pre tento predpis.
            
         
            
               2.4.
            
            
               Odkazy uvedené v tomto predpise na štandardnú (etalónovú) žiarovku (alebo žiarovky) a na predpis č. 37 sa vzťahujú na predpis č. 37 a jeho sériu zmien platnú v čase podania žiadosti o typové schválenie.
               Odkazy uvedené v tomto predpise na štandardný (etalónový) zdroj (alebo zdroje) svetla LED a na predpis č. 128 sa vzťahujú na predpis č. 128 a jeho sériu zmien platnú v čase podania žiadosti o typové schválenie.
            
         3.   ŽIADOSŤ O SCHVÁLENIE
   
            
               3.1.
            
            
               Žiadosť o schválenie predkladá držiteľ obchodného názvu alebo značky alebo jeho riadne splnomocnený zástupca. Musí obsahovať tieto údaje:
               
                           3.1.1.
                        
                        
                           účel alebo účely, na ktoré je zariadenie predkladané na schválenie určené;
                        
                     
                           3.1.2.
                        
                        
                           v prípade predného obrysového svietidla: údaj o tom, či je určené na vyžarovanie bieleho alebo oranžového svetla;
                        
                     
                           3.1.3.
                        
                        
                           v prípade smerového svietidla: kategóriu.
                        
                     
                           3.1.4.
                        
                        
                           Podľa voľby žiadateľa sa môže uviesť, že zariadenie môže byť na vozidlo namontované s rôznymi sklonmi referenčnej osi vo vzťahu k referenčným rovinám vozidla a k vozovke alebo sa môže otáčať okolo svojej referenčnej osi, alebo v prípade osvetlenia zadnej tabuľky s evidenčným číslom môže byť zariadenie namontované vo viacerých polohách vo vzťahu k ploche, ktorú zaberá tabuľka s evidenčným číslom; tieto rôzne podmienky montáže (alebo rôzne polohy) musia byť uvedené v oznamovacom formulári.
                        
                     
         
            
               3.2.
            
            
               Pre každý typ zariadenia musia byť k žiadosti pripojené:
               
                           3.2.1.
                        
                        
                           výkresy, v troch vyhotoveniach, dostatočne podrobné, aby umožňovali identifikáciu typu zariadenia a s vyznačením geometrickej(-ých) polohy(-ôh), v ktorej(-ých) môže byť zariadenie na vozidle montované; os pozorovania, ktorá sa pri skúškach použije ako referenčná os (horizontálny uhol H = 0°, vertikálny uhol V = 0°); a bod, ktorý sa pri skúškach použije ako referenčný stred; na výkresoch musí byť znázornená poloha miesta určeného pre schvaľovaciu značku a prípadné doplnkové symboly vo vzťahu ku kružnici schvaľovacej značky;
                        
                     
                           3.2.2.
                        
                        
                           stručný technický opis obsahujúci, s výnimkou svietidiel s nevymeniteľnými zdrojmi svetla, predovšetkým:
                           
                                       a)
                                    
                                    
                                       kategóriu alebo kategórie predpísanej(-ých) žiarovky(-iek); touto kategóriou žiarovky musí byť jedna z kategórií zahrnutých v predpise č. 37 a jeho sérii zmien platnej v čase podania žiadosti o typové schválenie; a/alebo
                                    
                                 
                                       b)
                                    
                                    
                                       kategóriu alebo kategórie predpísaného(-ých) zdroja(-ov) svetla LED; touto kategóriou zdroja svetla LED musí byť jedna z kategórií zahrnutých v predpise č. 128 a jeho sérii zmien platnej v čase podania žiadosti o typové schválenie; a/alebo
                                    
                                 
                                       c)
                                    
                                    
                                       špecifický identifikačný kód modulu zdroja svetla.
                                    
                                 
                     
                           3.2.3.
                        
                        
                           dve zariadenia.
                        
                     
         4.   OZNAČENIA
   
            
               4.1.
            
            
               Zariadenia predkladané na schválenie musia byť vybavené týmito zreteľne čitateľnými a nezmazateľnými označeniami:
               
                           4.1.1.
                        
                        
                           obchodným názvom alebo značkou žiadateľa;
                        
                     
                           4.1.2.
                        
                        
                           s výnimkou svietidiel s nevymeniteľnými zdrojmi svetla, zreteľne čitateľným a nezmazateľným označením udávajúcim:
                           
                                       a)
                                    
                                    
                                       kategóriu alebo kategórie predpísaného(-ých) zdroja(-ov) svetla; a/alebo
                                    
                                 
                                       b)
                                    
                                    
                                       špecifický identifikačný kód modulu zdroja svetla.
                                    
                                 
                     
         
            
               4.2.
            
            
               Na zariadeniach musí okrem toho byť dostatočne veľká plocha pre schvaľovaciu značku (pozri bod 3.2.1).
            
         
            
               4.3.
            
            
               Svietidlá s nevymeniteľnými zdrojmi svetla alebo modulom(-mi) zdroja svetla musia byť vybavené označením menovitého napätia alebo rozsahu napätia a menovitého výkonu.
            
         
            
               4.4.
            
            
               Modul(-ly) zdroja svetla musia byť označené:
               
                           4.4.1.
                        
                        
                           obchodným názvom alebo značkou žiadateľa; toto označenie musí byť zreteľne čitateľné a nezmazateľné;
                        
                     
                           4.4.2.
                        
                        
                           špecifickým identifikačným kódom modulu; toto označenie musí byť zreteľne čitateľné a nezmazateľné. Tento špecifický identifikačný kód sa skladá z počiatočných písmen „MD“ označujúcich „MODUL“, za ktorými nasleduje schvaľovacia značka bez kružnice predpísanej v bode 5.5.1 a v prípade, že sa použije niekoľko rozličných modulov zdroja svetla, aj doplnkové symboly alebo znaky; tento špecifický identifikačný kód musí byť zobrazený na výkresoch uvedených v bode 3.2.1.
                           Schvaľovacia značka nemusí byť rovnaká ako značka na svietidle, v ktorom sa modul používa, obe značky však musia byť od toho istého žiadateľa.
                        
                     
                           4.4.3.
                        
                        
                           označením menovitého napätia a menovitého výkonu.
                        
                     
         5.   SCHVÁLENIE
   
            
               5.1.
            
            
               Ak obe zariadenia jedného typu predložené na schválenie podľa bodu 3 spĺňajú požiadavky tohto predpisu, schválenie sa udelí.
            
         
            
               5.2.
            
            
               Ak sú dve alebo viac svietidiel súčasťou toho istého zariadenia, schválenie sa udelí len vtedy, ak každé z týchto svietidiel spĺňa ustanovenia tohto alebo iného predpisu. Svietidlá, ktoré nespĺňajú požiadavky žiadneho z týchto predpisov, nesmú byť súčasťou takéhoto zariadenia.
            
         
            
               5.3.
            
            
               Každému schválenému typu sa pridelí schvaľovacie číslo. Jeho prvé dve číslice (v súčasnosti 00 pre predpis v jeho pôvodnom znení) označujú sériu zmien obsahujúcu najnovšie podstatné technické zmeny predpisu v čase vydania schválenia. Tá istá zmluvná strana nesmie prideliť to isté číslo inému typu zariadenia, na ktoré sa vzťahuje tento predpis.
            
         
            
               5.4.
            
            
               Správa o schválení alebo o zamietnutí schválenia typu zariadenia podľa tohto predpisu sa zašle stranám dohody, ktoré uplatňujú tento predpis, prostredníctvom formulára podľa vzoru v prílohe 2 k tomuto predpisu s pripojením výkresu predloženého žiadateľom o schválenie, a to vo formáte nepresahujúcom formát A4 (210 × 297 mm) a pokiaľ možno v mierke 1:1.
            
         
            
               5.5.
            
            
               Každé zariadenie zhodné so typom schváleným podľa tohto predpisu musí byť na ploche uvedenej v bode 4.2 vybavené, okrem označení uvedených v bode 4.1 a 4.3, medzinárodnou schvaľovacou značkou pozostávajúcou z:
               
                           5.5.1.
                        
                        
                           kružnice s písmenom „E“ vo vnútri, za ktorým nasleduje rozlišovacie číslo krajiny, ktorá typové schválenie udelila (2), a
                        
                     
                           5.5.2.
                        
                        
                           čísla tohto predpisu, za ktorým nasleduje písmeno „R“, pomlčka a schvaľovacie číslo;
                        
                     
                           5.5.3.
                        
                        
                           v prípade smerového svietidla všeobecne: čísla označujúceho kategóriu 11, 11a, 11b, 11c alebo 12 v blízkosti kružnice podľa bodu 5.5.1. a na protiľahlej strane schvaľovacieho čísla;
                        
                     
                           5.5.4.
                        
                        
                           v prípade smerového svietidla nedosahujúceho na jednej strane predpísanú minimálnu svietivosť do uhla H = 80° podľa bodu 7.7.1: z vodorovnej šípky, ktorej hrot smeruje ku strane, na ktorej sú splnené požiadavky minimálnej svietivosti podľa bodu 7.7.1 do uhla najmenej 80°;
                        
                     
                           5.5.5.
                        
                        
                           v prípade predných alebo zadných obrysových svietidiel, ktorých uhly viditeľnosti sú asymetrické vzhľadom k referenčnej osi v horizontálnom smere: z vodorovnej šípky, ktorej hrot smeruje ku strane, na ktorej sú splnené fotometrické špecifikácie až do uhla 80° H.
                        
                     
         
            
               5.6.
            
            
               Ak sa zistilo, že jedno zariadenie spĺňa požiadavky viacerých predpisov, môže sa použiť jediná schvaľovacia značka, ktorá pozostáva z kružnice podľa bodu 5.5.1, schvaľovacích čísiel a doplnkových symbolov príslušných pre jednotlivé predpisy, podľa ktorých bolo schválenie udelené. Rozmer častí tejto jedinej schvaľovacej značky nesmie byť menší než minimálny rozmer vyžadovaný pre najmenšiu z jednotlivých značiek podľa predpisu, podľa ktorého bolo schválenie udelené.
            
         
            
               5.7.
            
            
               Schvaľovacia značka podľa bodu 5.5 musí byť zreteľne čitateľná a nezmazateľná. Môže byť umiestnená na vnútornej alebo vonkajšej časti (priehľadnej alebo nepriehľadnej) zariadenia vyžarujúceho svetlo. Označenie musí byť v každom prípade viditeľné i po namontovaní zariadenia na vozidlo, alebo keď je niektorá pohyblivá časť, akou je napríklad sedadlo alebo kryt motorového priestoru, otvorená.
            
         
            
               5.8.
            
            
               Príklad usporiadania schvaľovacej značky je uvedený v prílohe 3.
            
         6.   VŠEOBECNÉ ŠPECIFIKÁCIE
   
            
               6.1.
            
            
               Každé zariadenie musí spĺňať špecifikácie tohto predpisu.
            
         
            
               6.2.
            
            
               Zariadenia musia byť konštruované a vyrábané tak, aby za normálneho používania a napriek otrasom, ktorým môžu byť vystavené, bola zaistená ich vyhovujúca funkcia a aby si zachovali vlastnosti predpísané týmto predpisom.
            
         
            
               6.3.
            
            
               Povolené sú obrysové svietidlá, ktoré sú zlúčené s inou funkciou, pričom využívajú spoločný zdroj svetla, a ktoré sú určené na nepretržitú prevádzku s doplnkovým systémom na reguláciu svietivosti vyžarovaného svetla.
               
                           6.3.1.
                        
                        
                           V prípade zadného obrysového svietidla zlúčeného s brzdovým svietidlom však toto zariadenie musí byť buď:
                           
                                       a)
                                    
                                    
                                       súčasťou systému viacnásobného svetelného zdroja, alebo
                                    
                                 
                                       b)
                                    
                                    
                                       určené na používanie vo vozidle vybavenom systémom monitorovania porúch pre uvedenú funkciu.
                                    
                                 V oboch prípadoch sa v oznamovacom dokumente musí uviesť poznámka.
                        
                     
         
            
               6.4.
            
            
               V prípade vymeniteľného(-ých) zdroja(-ov) svetla:
               
                           6.4.1.
                        
                        
                           Môže sa použiť ktorákoľvek kategória, resp. ktorékoľvek kategórie zdrojov svetla schválených podľa predpisu č. 37 a/alebo predpisu č. 128 za predpokladu, že v predpise č. 37 a jeho sérii zmien platnej v čase podania žiadosti o typové schválenie alebo v predpise č. 128 a jeho sérii zmien platnej v čase podania žiadosti o typové schválenie nie sú uvedené žiadne obmedzenia týkajúce sa používania.
                        
                     
                           6.4.2.
                        
                        
                           Konštrukcia zariadenia musí byť taká, aby sa zdroj svetla mohol upevniť len v správnej polohe.
                        
                     
                           6.4.3.
                        
                        
                           Držiak zdroja svetla musí spĺňať charakteristiky stanovené v publikácii IEC 60061. Platia údaje o držiaku uvedené v údajovom liste zodpovedajúcom použitej kategórii zdroja svetla.
                        
                     
         
            
               6.5.
            
            
               V prípade vymeniteľnej(-ých) žiarovky(-iek):
               
                           6.5.1.
                        
                        
                           Môže sa použiť ktorákoľvek kategória, resp. ktorékoľvek kategórie žiaroviek schválených podľa predpisu č. 37 za predpokladu, že v predpise č. 37 a jeho sérii zmien platnej v čase podania žiadosti o typové schválenie nie sú uvedené žiadne obmedzenia týkajúce sa používania.
                        
                     
                           6.5.2.
                        
                        
                           Konštrukcia zariadenia musí byť taká, aby sa žiarovka mohla upevniť len v správnej polohe.
                        
                     
                           6.5.3.
                        
                        
                           Objímka žiarovky musí spĺňať charakteristiky stanovené v publikácii IEC 60061. Platia údaje o objímke uvedené v údajovom liste zodpovedajúcom použitej kategórii žiarovky.
                        
                     
         7.   SVIETIVOSŤ VYŽAROVANÉHO SVETLA
   V referenčnej osi sa musí svietivosť svetla, vyžarovaného ktorýmkoľvek z oboch zariadení, prinajmenšom rovnať minimálnym hodnotám a neprekračovať maximálne hodnoty uvedené v nasledujúcej tabuľke. Uvedené maximálne hodnoty nesmú byť prekročené v žiadnom smere.
   
                
            
            
                
            
            
               min. (cd)
            
            
               max. (cd)
            
         
               7.1.
            
            
               Zadné obrysové svietidlo
            
            
               4
            
            
               12
            
         
               7.2.
            
            
               Predné obrysové svietidlo
            
            
               4
            
            
               60
            
         
               7.2.1.
            
            
               Predné obrysové svietidlá zabudované v svetlomete
            
            
               4
            
            
               100
            
         
               7.3.
            
            
               Brzdové svietidlo
            
            
               40
            
            
               185
            
         
               7.4.
            
            
               Smerové svietidlá
            
            
                
            
            
                
            
         
               7.4.1.
            
            
               kategórie 11 (pozri prílohu 1)
            
            
               90
            
            
               700
            
         
               7.4.1.1.
            
            
               kategórie 11a (pozri prílohu 1)
            
            
               175
            
            
               700
            
         
               7.4.1.2.
            
            
               kategórie 11b (pozri prílohu 1)
            
            
               250
            
            
               800
            
         
               7.4.1.3.
            
            
               kategórie 11c (pozri prílohu 1)
            
            
               400
            
            
               860
            
         
               7.4.2.
            
            
               kategórie 12 (pozri prílohu 1)
            
            
               50
            
            
               350
            
         7.5.   Mimo referenčnej osi a vo vnútri polí vymedzených uhlami vyznačenými v schémach v prílohe 1 k tomuto predpisu nesmie byť svietivosť vyžarovaného svetla v jednotlivých smeroch zodpovedajúcich bodom v tabuľke rozloženia svetla, ktorá je uvedená v prílohe 4 k tomuto predpisu, menšia než súčin minimálnych hodnôt stanovených v bode 7.1. až 7.4. a percenta stanoveného v uvedenej tabuľke pre daný smer.
   7.5.1.   V prípade jedného svietidla, ktoré má viac ako jeden svetelný zdroj:
   
               a)
            
            
               svietidlo musí spĺňať požiadavky minimálnej svietivosti, pokiaľ príde k poruche niektorého zo zdrojov svetla;
            
         
               b)
            
            
               keď sú rozsvietené všetky zdroje svetla, maximálna svietivosť zostavy dvoch svietidiel je daná vynásobením hodnoty predpísanej pre jednotlivé svietidlo v bodoch 7.1. až 7.4. hodnotou 1,4;
            
         
               c)
            
            
               všetky zdroje svetla, ktoré sú zapojené do série, sa považujú za jeden svetelný zdroj.
            
         7.6.   Ako výnimka z bodu 7.1 sa pripúšťa maximálna svietivosť 60 cd pre zadné obrysové svietidlá zlúčené s brzdovými svietidlami a umiestnené pod rovinou, ktorá zviera s horizontálnou rovinou uhol 5° smerom nadol.
   7.7.   Okrem toho
   
               7.7.1.
            
            
               v celom rozsahu polí vymedzených v prílohe 1 nesmie byť svietivosť vyžarovaného svetla menšia než 0,05 cd v prípade obrysových svietidiel a menšia než 0,3 cd v prípade brzdových svietidiel a smerových svietidiel;
            
         
               7.7.2.
            
            
               ak je obrysové svietidlo zoskupené alebo zlúčené s brzdovým svietidlom, pomer medzi skutočne nameranou svietivosťou oboch svietidiel rozsvietených súčasne a svietivosťou zadného obrysového svietidla rozsvieteného samostatne musí byť najmenej 5:1 v jedenástich meracích bodoch, ktoré sú definované v prílohe 4 a umiestnené v poli vymedzenom zvislými priamkami prechádzajúcimi bodom 0°V/± 10°H a vodorovnými priamkami prechádzajúcimi bodom ± 5°V/0°H v tabuľke rozloženia svetla.
               Ak zadné obrysové svietidlo alebo brzdové svietidlo alebo obe majú viac než jeden zdroj svetla a považujú sa podľa definície v bode 7.5.2 za jedno svietidlo, zohľadnia sa hodnoty získané pri činnosti všetkých zdrojov svetla;
            
         
               7.7.3.
            
            
               musia sa dodržať ustanovenia bodu 2.2 prílohy 4 k tomuto predpisu o miestnych rozdieloch svietivosti.
            
         7.8.   Vo všeobecnosti sa svietivosť musí merať pri trvalo rozsvietenom(-ých) zdroji(-och) svetla.
   V prípade svietidiel určených na prerušovanú činnosť je potrebné prijať opatrenia na zabránenie prehriatiu zariadenia. V závislosti od konštrukcie zariadenia, ak sú napríklad použité svetelné emisné diódy (LED) alebo ak je potrebné prijať opatrenia na zabránenie prehriatiu, je povolené merať svietidlá v režime blikania.
   Toto sa musí dosiahnuť prepínaním s frekvenciou f = 1,5 ± 0,5 Hz s impulzom väčším než 0,3 s, merané pri 95 % špičkovej svietivosti.
   V prípade vymeniteľných žiaroviek musí žiarovka v čase prevádzky pracovať pri referenčnom svetelnom toku. Vo všetkých ostatných prípadoch sa napätie požadované v bode 8.1 musí prepnúť s časom nábehu a s časom dobehu kratšími než 0,01 s; nie je povolený žiadny prekmit.
   V prípade meraní vykonaných v režime blikania zaznamenanú svietivosť predstavuje maximálna svietivosť.
   7.9.   Podrobnosti o meracích metódach, ktoré sa majú použiť, sa uvádzajú v prílohe 4, na ktorú sa odkazuje v bode 7.5.
   7.10.   Zariadenie na osvetlenie zadnej tabuľky s evidenčným číslom musí byť v súlade so špecifikáciami uvedenými v prílohe 5 k tomuto predpisu.
   7.11.   Maximálne hodnoty predných smerových svietidiel
   
            
               7.11.1.
            
            
               V prípade zariadení kategórie 11 a 11a nesmie svietivosť svetla vyžarovaného mimo oblasť určenú meracími bodmi ± 10° H a ± 10° V (10 stupňové pole) prekročiť tieto hodnoty:
               
                           Smerové svietidlo kategórie
                        
                        
                           Maximálne hodnoty v cd mimo 10 stupňového poľa
                        
                     
                           jedno svietidlo
                        
                        
                           jedno svietidlo s viac než jedným zdrojom svetla
                        
                     
                           11
                        
                        
                           400
                        
                        
                           560
                        
                     
                           11a
                        
                        
                           400
                        
                        
                           560
                        
                     Medzi hranicami 10 stupňového poľa (± 10° H a ± 10° V) a 5 stupňového poľa (± 5° H a ± 5° V) sa maximálne prípustné hodnoty svietivosti lineárne zvyšujú až po hodnoty definované v bodoch 7.4.1 a 7.4.1.1;
            
         
            
               7.11.2.
            
            
               V prípade zariadení kategórie 11b a 11c nesmie svietivosť svetla vyžarovaného mimo oblasť určenú meracími bodmi ± 15° H a ± 15° V (15 stupňové pole) prekročiť tieto hodnoty:
               
                           Smerové svietidlo kategórie
                        
                        
                           Maximálne hodnoty v cd mimo 15 stupňového poľa
                        
                     
                           jedno svietidlo
                        
                        
                           jedno svietidlo s viac než jedným zdrojom svetla
                        
                     
                           11b
                        
                        
                           250
                        
                        
                           350
                        
                     
                           11c
                        
                        
                           400
                        
                        
                           560
                        
                     Medzi hranicami 15 stupňového poľa (± 15° H a ± 15° V) a 5 stupňového poľa (± 5° H a ± 5° V) sa maximálne prípustné hodnoty lineárne zvyšujú až po hodnoty definované v bodoch 7.4.1.2 a 7.4.1.3.
            
         8.   SKÚŠOBNÝ POSTUP
   
            
               8.1.
            
            
               Všetky merania, fotometrické a kolorimetrické, sa vykonajú s bezfarebným alebo farebným štandardným zdrojom svetla kategórie predpísanej pre zariadenie, pri napätí, ktoré:
               
                           a)
                        
                        
                           v prípade žiaroviek: je potrebné na vytvorenie referenčného svetelného toku pre uvedenú kategóriu žiarovky;
                        
                     
                           b)
                        
                        
                           v prípade zdrojov svetla LED: má hodnotu 6,75 V alebo 13,5 V; hodnota vytvoreného svetelného toku sa musí korigovať. Korekčný faktor je pomer medzi objektívnym svetelným tokom a strednou hodnotou svetelného toku zistenou pri použitom napätí.
                        
                     
                           c)
                        
                        
                           v prípade svietidiel s nevymeniteľnými zdrojmi svetla: má hodnotu 6,75 V alebo 13,5 V;
                        
                     
                           d)
                        
                        
                           v prípade systému, ktorý používa elektronické zariadenie na reguláciu zdroja svetla, ktoré je súčasťou svietidla (3), pri napätí na vstupných svorkách svietidla stanovenom výrobcom alebo, ak ho výrobca neurčí, pri napätí 6,75 V, 13,5 V alebo 28,0 V;
                        
                     
                           e)
                        
                        
                           v prípade systému, ktorý používa elektronické zariadenie na reguláciu zdroja svetla, ktoré nie je súčasťou svietidla, pri napätí na vstupných svorkách svietidla stanovenom výrobcom.
                        
                     
         
            
               8.2.
            
            
               Skúšobné laboratórium si od výrobcu vyžiada uvedené zariadenie na reguláciu zdroja svetla potrebné na napájanie zdroja svetla a príslušných funkcií.
            
         
            
               8.3.
            
            
               Napájacie napätie svietidla sa uvedie v oznamovacom formulári podľa prílohy 2 k tomuto predpisu.
            
         
            
               8.4.
            
            
               Stanovia sa limity viditeľnej svietiacej plochy v smere referenčnej osi svetelného signalizačného zariadenia.
            
         9.   FARBA VYŽAROVANÉHO SVETLA
   Brzdové svietidlá a zadné obrysové svietidlá musia vyžarovať červené svetlo, predné obrysové svietidlá môžu vyžarovať biele svetlo alebo oranžové svetlo, smerové svietidlá musia vyžarovať oranžové svetlo. Na meranie farby svetla vyžarovaného v oblasti mriežky rozloženia svetla vymedzenej v bode 2 prílohy 4 sa použije skúšobný postup opísaný v bode 8 tohto predpisu. Mimo tohto poľa nesmú byť pozorované žiadne výrazné zmeny farby.
   V prípade svietidiel vybavených nevymeniteľnými zdrojmi svetla (žiarovky a iné) by sa však kolorimetrické charakteristiky mali overovať so svetelnými zdrojmi nachádzajúcimi sa v svietidle v súlade s príslušnými pododsekmi bodu 8.1 tohto predpisu.
   10.   ZHODA VÝROBY
   
            
               10.1.
            
            
               Každé zariadenie vybavené schvaľovacou značkou predpísanou týmto predpisom sa musí zhodovať so schváleným typom a musí spĺňať podmienky tohto predpisu. V prípade zariadenia vybraného náhodne zo sériovej výroby sa však požaduje, aby príslušná minimálna a maximálna svietivosť vyžarovaného svetla (merané so štandardným zdrojom svetla podľa predchádzajúceho bodu 8) dosahovala aspoň 80 % stanovených minimálnych hodnôt a nepresahovala 120 % maximálnych prípustných hodnôt.
            
         11.   SANKCIE ZA NEZHODU VÝROBY
   
            
               11.1.
            
            
               Schválenie udelené pre zariadenie podľa tohto predpisu môže byť odňaté, ak nie sú splnené predchádzajúce podmienky.
            
         
            
               11.2.
            
            
               Ak niektorá strana dohody uplatňujúca tento predpis odoberie schválenie, ktoré predtým udelila, musí o tom ihneď informovať ostatné zmluvné strany dohody uplatňujúce tento predpis, a to prostredníctvom kópie schvaľovacieho formulára, na konci ktorého je veľkými písmenami uvedená poznámka „SCHVÁLENIE ODŇATÉ“, spolu s podpisom a dátumom.
            
         12.   DEFINITÍVNE ZASTAVENIE VÝROBY
   Ak držiteľ schválenia úplne zastaví výrobu zariadenia schváleného podľa tohto predpisu, oznámi to schvaľovaciemu úradu, ktorý schválenie udelil. Po prijatí príslušnej správy tento úrad o tom informuje ostatné strany dohody, ktoré uplatňujú tento predpis, prostredníctvom kópie schvaľovacieho formulára, na konci ktorého je veľkými písmenami uvedená poznámka „VÝROBA ZASTAVENÁ“, spolu s podpisom a dátumom.
   13.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV
   Strany dohody, ktoré uplatňujú tento predpis, oznámia Sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov, ktoré typové schválenie udeľujú a ktorým sa zasielajú oznámenia o schválení, zamietnutí alebo odňatí schválenia vydané v iných krajinách.
   14.   PRECHODNÉ USTANOVENIA
   14.1.   Zariadenia, ktoré nie sú vybavené žiarovkami
   
            
               14.1.1.
            
            
               Od dátumu nadobudnutia platnosti doplnku 4 k tomuto predpisu nesmie žiadna zmluvná strana uplatňujúca tento predpis odmietnuť udeliť schválenie podľa tohto predpisu zmeneného doplnkom 4.
            
         
            
               14.1.2.
            
            
               Po uplynutí 36 mesiacov od dátumu nadobudnutia platnosti doplnku k tomuto predpisu udelia zmluvné strany, ktoré uplatňujú tento predpis, schválenia len vtedy, ak typ zariadenia opísaného v bode 14.1 spĺňa požiadavky tohto predpisu zmeneného doplnkom 4.
            
         
            
               14.1.3.
            
            
               Zmluvné strany uplatňujúce tento predpis nesmú odmietnuť udeliť rozšírenie schválení podľa tohto predpisu zmeneného doplnkom 3.
            
         
            
               14.1.4.
            
            
               Zmluvné strany uplatňujúce tento predpis naďalej udeľujú schválenia tým typom zariadení, opísaných v bode 14.1, ktoré spĺňajú požiadavky tohto predpisu zmeneného doplnkom 3, a to počas 36 mesiacov od dátumu nadobudnutia platnosti doplnku 4.
            
         14.2.   Montáž zariadení opísaných v bode 14.1 na vozidlo
   14.2.1.   Od dátumu nadobudnutia platnosti doplnku 4 k tomuto predpisu nesmie žiadna zmluvná strana uplatňujúca tento predpis zakázať montáž zariadení na vozidlo, ktoré sú opísané v bode 14.1 a sú schválené podľa tohto predpisu zmeneného doplnkom 3, a to počas 48 mesiacov od dátumu nadobudnutia platnosti doplnku 4.
   14.2.2.   Zmluvné strany uplatňujúce tento predpis naďalej povoľujú montáž zariadení na vozidlo, ktoré sú opísané v bode 14.1 a sú schválené podľa tohto predpisu zmeneného doplnkom 3, a to počas 48 mesiacov od dátumu nadobudnutia platnosti doplnku 4.
   14.2.3.   Po uplynutí 48 mesiacov od dátumu nadobudnutia platnosti doplnku 4 môžu zmluvné strany uplatňujúce tento predpis zakázať montáž zariadení opísaných v bode 14.1, ktoré nespĺňajú požiadavky tohto predpisu zmeneného doplnkom 4, na nové vozidlá, ktorým bolo udelené typové schválenie alebo jednotlivé schválenie neskôr ako 24 mesiacov po nadobudnutí platnosti doplnku 4.
   14.2.4.   Po uplynutí 60 mesiacov od dátumu nadobudnutia platnosti doplnku 4 môžu zmluvné strany uplatňujúce tento predpis zakázať montáž zariadení opísaných v bode 14.1, ktoré nespĺňajú požiadavky tohto predpisu zmeneného doplnkom 4, na nové vozidlá, ktoré boli po prvýkrát zaregistrované viac ako 60 mesiacov od nadobudnutia platnosti doplnku 4.
   
      (1)  Podľa definície v prílohe 7 ku Konsolidovanej rezolúcii o konštrukcii vozidiel (R.E.3), (dokument TRANS/WP.29/78/Rev.1/Amend.2 naposledy zmenený zmenou č. 4 – Amend. 4).
   
      (2)  Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument TRANS/WP.29/78/Rev. 2/Amend.1.
   
      (3)  Na účely tohto predpisu znamená pojem „je súčasťou svietidla“, že je fyzicky zabudované v puzdre svietidla, alebo je mimo neho, tiež samostatne, avšak je dodávané výrobcom ako časť systému svietidla. Podmienky fungovania a montáže týchto doplnkových systémov sa stanovia osobitnými ustanoveniami.
   
      PRÍLOHA 1
      
         MINIMÁLNE HORIZONTÁLNE (H) A MINIMÁLNE VERTIKÁLNE (V) UHLY PRIESTOROVÉHO ROZLOŽENIA SVETLA
      
      1.   PREDNÉ OBRYSOVÉ SVIETIDLÁ
      V = + 15/– 10°
      
         
      Predné obrysové svietidlá (pre dvojicu svietidiel)
      V = + 15°/– 10
      
         
      2.   ZADNÉ OBRYSOVÉ SVIETIDLÁ
      V = + 15/– 10°
      
         
      Zadné obrysové svietidlá (pre dvojicu svietidiel)
      V = + 15°/– 10°
      
         
      3.   SMEROVÉ SVIETIDLÁ KATEGÓRIÍ 11, 11a, 11b, 11c A 12
      V = ± 15°
      Minimálne horizontálne uhly rozloženia svetla v priestore:
      
                  Kategórie 11, 11a, 11b a 11c
               
               
                  :
               
               
                  smerové svietidlá pre prednú časť vozidla;
               
            
                  Kategória 11
               
               
                  :
               
               
                  používané vo vzdialenosti minimálne 75 mm od lúča stretávacieho svetlometu;
               
            
                  Kategória 11a
               
               
                  :
               
               
                  používané vo vzdialenosti minimálne 40 mm od lúča stretávacieho svetlometu;
               
            
                  Kategória 11b
               
               
                  :
               
               
                  používané vo vzdialenosti minimálne 20 mm od lúča stretávacieho svetlometu;
               
            
                  Kategória 11c
               
               
                  :
               
               
                  používané vo vzdialenosti menšej než 20 mm od lúča stretávacieho svetlometu.
               
            
         
      4.   BRZDOVÉ SVIETIDLÁ
      V = + 15°/– 10°
      
         
   
   
      PRÍLOHA 2
      
         OZNÁMENIE
      
      (Maximálny formát: A4 (210 × 297 mm))
      
         
      
         
   
   
      PRÍLOHA 3
      
         PRÍKLADY USPORIADANIA SCHVAĽOVACÍCH ZNAČIEK
      
      (pozri bod 5.3 tohto predpisu)
      
         
      a ≥ 5 mm
      Zariadenie vybavené zobrazenou schvaľovacou značkou je smerové svietidlo kategórie 11 schválené v Holandsku (E 4) pod číslom 00243. Prvé dve číslice schvaľovacieho čísla udávajú, že schválenie bolo udelené v súlade s požiadavkami predpisu č. 50 v jeho pôvodnom znení.
      Pri smerovom svietidle šípka udáva, že rozloženie svetla v horizontálnej rovine je asymetrické a že požadované fotometrické hodnoty sú splnené až do uhla 80° vpravo pri pohľade na zariadenie v smere opačnom k vyžarovanému svetlu.
      Moduly zdroja svetla
      Modul zdroja svetla označený uvedeným identifikačným kódom bol spolu so svietidlom schválený v Taliansku (E3) pod schvaľovacím číslom 17325.
      
                  
                     Poznámka:
               
               
                  Schvaľovacie číslo musí byť umiestnené v blízkosti kružnice, a to buď nad písmenom „E“ alebo pod ním, alebo vľavo či vpravo od tohto písmena. Číslice schvaľovacieho čísla musia byť na tej istej strane od písmena „E“ a musia byť orientované tým istým smerom. Pri schvaľovacích číslach je potrebné vyhnúť sa používaniu rímskych číslic, aby sa vylúčila možnosť zámeny s inými symbolmi.
               
            
   
      PRÍLOHA 4
      
         FOTOMETRICKÉ MERANIA
      
      1.   MERACIE METÓDY
      
               
                  1.1.
               
               
                  Pri fotometrických meraniach sa musí vhodným tienením zabrániť rozptylovým odrazom.
               
            
               
                  1.2.
               
               
                  V prípade pochybností o správnosti výsledku merania sa meranie musí vykonať tak, aby boli splnené tieto podmienky:
                  
                              1.2.1.
                           
                           
                              vzdialenosť meraní musí byť taká, aby bolo možné využiť zákon o nepriamej úmernosti vo vzťahu k štvorcu vzdialenosti;
                           
                        
                              1.2.2.
                           
                           
                              meracie zariadenie musí byť také, aby bol uhlový otvor snímača, pozorovaný z referenčného stredu svietidla, v rozmedzí 10' a 1°;
                           
                        
                              1.2.3.
                           
                           
                              požiadavka na svietivosť v danom smere pozorovania sa považuje za splnenú, ak je táto požiadavka splnená v smere odchyľujúcom sa od smeru pozorovania najviac o 15'.
                           
                        
            
               
                  1.3.
               
               
                  V prípade, keď zariadenie môže byť namontované na vozidle vo viac ako jednej polohe alebo v rozsahu rôznych polôh, fotometrické merania sa musia opakovať pre každú polohu alebo pre krajné polohy v rozsahu referenčnej osi špecifikovanom výrobcom.
               
            2.   TABUĽKA ŠTANDARDNÉHO ROZLOŽENIA SVIETIVOSTI
      
               
                  2.1.
               
               
                  Smer H = 0° a V = 0° zodpovedá referenčnej osi. (Na vozidle je horizontálna, rovnobežná s pozdĺžnou strednou rovinou vozidla a orientovaná v požadovanom smere viditeľnosti). Prechádza referenčným stredom. Hodnoty uvedené v tabuľke udávajú pre rôzne smery merania minimálne hodnoty svietivosti ako percento požadovanej minimálnej hodnoty v osi pre každé svietidlo (v smere H = 0° a V = 0°).
               
            
               
                  2.2.
               
               
                  Vo vnútri poľa rozloženia svetla podľa bodu 2, ktoré je schematicky znázornené ako mriežka, by malo byť rozloženie svetla v podstate rovnomerné tak, aby svietivosť v každom smere v danej časti poľa, vytváraného čiarami mriežky, zodpovedala aspoň najnižšej minimálnej percentuálnej hodnote vykázanej na čiarach mriežky ohraničujúcich požadovaný smer.
               
            3.   PODMIENKY SKÚŠKY
      Fotometrické vlastnosti musia byť overené:
      
                  3.1.
               
               
                  V prípade nevymeniteľných zdrojov svetla (žiarovky a iné):
                  ak sú zdroje svetla súčasťou svietidla, v súlade s príslušným pododsekom bodu 8.1 tohto predpisu.“
               
            
                  3.2.
               
               
                  V prípade vymeniteľných zdrojov svetla:
                  
                               
                           
                           
                              ak sú svietidlá vybavené zdrojmi svetla pri napätí 6,75 V alebo 13,5 V, hodnoty svietivosti sa musia korigovať.
                           
                        
                               
                           
                           
                              V prípade žiaroviek je korekčný faktor pomer medzi referenčným svetelným tokom a strednou hodnotou svetelného toku zistenou pri použitom napätí (6,75 V alebo 13,5 V).
                           
                        
                               
                           
                           
                              V prípade zdrojov svetla LED je korekčný faktor pomer medzi objektívnym svetelným tokom a strednou hodnotou svetelného toku zistenou pri použitom napätí (6,75 V alebo 13,5 V).
                           
                        
                               
                           
                           
                              Skutočné svetelné toky každého použitého zdroja svetla sa nesmú odchyľovať od strednej hodnoty o viac než ± 5 %.
                           
                        
                               
                           
                           
                              Alternatívne, a výlučne v prípade žiaroviek, je možné v každom jednotlivom mieste použiť samostatne štandardnú žiarovku, fungujúcu pri jej referenčnom toku, pričom sa výsledky jednotlivých meraní vo všetkých miestach sčítajú.
                           
                        
            
                  3.3.
               
               
                  V prípade všetkých signalizačných svietidiel, okrem svietidiel vybavených žiarovkami, musí svietivosť meraná po jednej minúte a po 30 minútach činnosti spĺňať minimálne a maximálne požiadavky; smerové svietidlá musia byť v činnosti v režime blikania (f = 1,5 Hz, faktor minimálnej svietivosti 50 %). Rozloženie svietivosti po jednej minúte činnosti sa môže vypočítať z rozloženia svietivosti po 30 minútach činnosti, pričom sa v každom skúšobnom bode použije pomer hodnôt svietivosti meraných v HV po jednej minúte a po 30 minútach činnosti.
               
            
   
      PRÍLOHA 5
      
         FOTOMETRICKÉ MERANIA ZARIADENIA NA OSVETLENIE ZADNEJ TABUĽKY S EVIDENČNÝM ČÍSLOM
      
      1.   OSVETĽOVANÝ PRIESTOR
      Zariadenia môžu byť kategórie 1 alebo 2. Zariadenia kategórie 1 sú určené na osvetlenie plochy najmenej 130 × 240 mm, zariadenia kategórie 2 na osvetlenie plochy najmenej 200 × 280 mm.
      2.   FARBA SVETLA
      Svetlo osvetľovacieho zariadenia musí byť natoľko bezfarebné, aby nemenilo znateľne farbu zadnej tabuľky s evidenčným číslom.
      3.   UHOL DOPADU
      Výrobca osvetľovacieho zariadenia musí špecifikovať jednu alebo viacero polôh, v akých má byť zariadenie namontované vo vzťahu k ploche pre tabuľku s evidenčným číslom; keď je svietidlo umiestnené v polohe(ách) špecifikovanej(ých) výrobcom, uhol dopadu svetla na povrch tabuľky nesmie presiahnuť 82° v žiadnom bode, ktorý má byť osvetlený, pričom tento uhol sa meria od stredu okraja svietiacej plochy zariadenia, ktorá je najviac vzdialená od povrchu tabuľky. Ak ide o viac než jedno osvetľovacie zariadenie, predchádzajúca požiadavka platí len pre tú časť tabuľky, ktorá má byť osvetlená príslušným zariadením.
      Zariadenie musí byť navrhnuté tak, aby žiadne vyžarované svetlo nesmerovalo priamo dozadu, s výnimkou červeného svetla, ak je zariadené združené alebo zoskupené so zadným svietidlom.
      4.   POSTUP MERANIA
      Merania jasu sa vykonajú na difúznom bezfarebnom povrchu so známym faktorom rozptylového odrazu (1). Difúzny bezfarebný povrch musí mať rovnaké rozmery ako tabuľka s evidenčným číslom alebo rozmer presahujúci jeden merací bod. Jeho stred musí byť umiestnený v strede polôh meracích bodov.
      Tento (Tieto) difúzny(-e) bezfarebný(-é) povrch(-y) sa umiestnia v polohe, ktorú obvykle zaberá tabuľka s evidenčným číslom a 2 mm pred jej držiakom.
      Merania jasu sa vykonajú kolmo k difúznemu bezfarebnému povrchu s toleranciou 5° v každom smere v bodoch uvedených v bode 5 tejto prílohy, pričom každý bod predstavuje kruhovú plochu s priemerom 25 mm.
      Nameraný jas sa koriguje faktorom rozptylového odrazu 1,0.
      V prípade zariadení na osvetlenie, ktoré nie sú vybavené žiarovkami, musia hodnoty jasu merané po jednej minúte a po 30 minútach činnosti spĺňať minimálne požiadavky. Rozloženie jasu po jednej minúte činnosti sa môže vypočítať z rozloženia jasu po 30 minútach činnosti, pričom sa použije v každom skúšobnom bode pomer hodnôt jasu meraných v jednom bode po jednej minúte a po 30 minútach činnosti.
      5.   FOTOMETRICKÉ VLASTNOSTI
      V žiadnom z nižšie označených bodoch merania nesmie byť hodnota jasu B menšia než 2 cd/m2.
      
                  
                     
               
               
                  
                     
               
            Gradient jasu je medzi hodnotami B1 a B2, ktoré sú merané v dvoch ľubovoľných bodoch 1 a 2 vybraných z vyššie uvedených bodov, nesmie presahovať 2 × B0/cm, pričom B0 je najmenší jas nameraný v rozličných bodoch, t. j:
      
         
      
         (1)  Publikácia CIE č. 17 – 1970, odsek 45-20-040.